MOGYE: Román hallgatókat fenyegetnek a magyar tanárok? | Marosvásárhelyi Infó
MOGYE: Román hallgatókat fenyegetnek a magyar tanárok?
March 21st, 2012 Marosvásárhelyi Infó A Marosvásárhelyi Orvosi és Gyógyszerészeti Egyetem román hallgatói arról tettek panaszt az egyetem vezetőségénél, hogy egyes magyar pedagógusok azzal fenyegették meg őket, hogy ha sikeresen szeretnének államvizsgázni, tanuljanak meg magyarul.
A nyilatkozat Constantin Copotoiutól, a MOGYE rektorától származik, aki azt állítja, a panaszkodó hallgatók vegyes csoportokban tanulnak, amelyekbe magyar és román egyetemisták is tartoznak.
A rektor felsorolta azokat a tantárgyakat, amelyekből a román hallgatóknak magyarul is fel kellene készülniük, az oktatók fenyegetésének alapján. Ezek között ott van a patológia, sebészet és a kardiológia. Az egyetem vezetősége azonban megnyugtatta a hallgatókat, nem kell ilyesmitől tartaniuk, a MOGYE életében még voltak hasonló hullámok, de végül sikerült kiegyezni.
A lényeg az, hogy a politikusok hagyják végre békén az egyetemet – hangsúlyozta ki ismét Copotoiu, hozzátéve, utánajár ezeknek a panaszoknak, és kérni fogja az etikai és fegyelmi bizottságot, hogy ellemezze ezeket az eseteket. A rektor ugyanis meg van győződve arról, hogy az újonnan felmerülő problémát is a politikum beavatkozása gerjesztette a MOGYÉ-n.
Posted in Hírek Címkék: államvizsga, Constantin Copotoiu, etikai és fegyelmi bizottság, magyar, Marosvásárhelyi Orvosi és Gyógyszerészeti Egyetem, politikus
« Igazgató nélkül maradt a Maros Megyei Prefektúra
Maros megyében a helyi önkormányzat és a tanfelügyelőség akadályozza két magyar iskola létrehozását »
Legutóbbi bejegyzések	Székely zászló nélkül maradt az EMNP
2. Tuning & Drift Show Marosvásárhelyen
Leállítják a Digitális Maros projektet
Szombaton rendezik a Sky is not the limit légiparádét
19 éves román fiú nyerte a tudományos világversenyt